Exel Composites
Exel Composites Oyj (vuoteen 2009 Exel Oyj ) on suomalainen pörssilistattu teknologiayhtiö, joka suunnittelee, valmistaa ja markkinoi komposiittisia profiileja ja putkia teollisiin sovelluksiin. Konserni muodostuu emoyhtiöstä (Exel Composites Oyj) ja kuudesta tytäryhtiöstä.
Aiemmin Exelin toinen keskeinen liiketoiminta-alue oli Exel Sports Brands, eli outdoor- ja salibandytuotteet. Yritys myi huonosti kannattaneen urheiluvälineliiketoiminnan vuosina 2008–2009 keskittyäkseen komposiittiprofiileihin.
Exel-konsernin liikevaihto vuonna 2014 oli noin 80 miljoonaa euroa (2010: 72,9 milj. euroa) ja liikevoitto lähes 9 miljoonaa euroa. Konsernilla oli vuoden 2014 lopussa 456 työntekijää. Suomessa Exelillä on kaksi tuotantolaitosta: Mäntyharjun tehdas ja Joensuun Kiihtelysvaarassa sijaitseva Kivaran tehdas.
Exel perustettiin vuonna 1960 ja se aloitti toimintansa valmistamalla sähkonalleja. Yhtiön nimi muodostuu sanoista Explosive Electronics (). Urheiluvälineiden valmistamisen Exel aloitti 1970-luvulla, jolloin se alkoi valmistaa maastohiihtosauvoja. Teollisia sovelluksia yritys alkoi valmistaa vuonna 1980. Yhtiö alkoi ensimmäisenä maailmassa valmistaa kävelysauvoja vuonna 1997.
Vuosina 2006–2007 yhtiö siirsi kannattavuutensa parantamiseksi sauva- ja salibandytuotteiden jatkojalostuksen ja kokoonpanon alihankintaan Kiinaan. Toukokuussa 2008 Exel myi outdoor-liiketoimintansa (maastohiihto-, alppi-, kävely-, vaellus- ja rullaluistelusauvojen valmistus) Karhu Sportsille. Exel Sports Brandsiin jäi jäljelle salibandyliiketoiminta; Exel oli kuitenkin ilmoittanut, että urheiluvälineiden valmistus ei ole enää sen avainliiketoimintaa. Maaliskuussa 2009 Exel myi myös salibandyliiketoiminnan ja keskittyy jatkossa vain komposiittiprofiileihin.
Kesäkuussa 2012, Exel ilmoitti aloittavansa YT-neuvottelut kaikissa Suomen yksiköissään. Neuvottelut koskevat kaikkia tomihenkilöitä ja ylempiä toimihenkilöitä. Exelin Suomen toimipisteet työllistävät 203 henkilöä, joista 133 työskentelee Joensuun tehtaalla ja 51 Mäntyharjun tehtaalla. Lisäksi konsernitoiminnoissa työskentelee 19 henkilöä.
Exelillä on kuusi tytäryhtiötä ympäri maailmaa.
Yhtiö sijaitsee Saksassa Voerdessa, ja se valmistaa komposiittisia profiileja, kuten antennisuojia.
Exel Composites N.V. sijaitsee Belgiassa Oudenaardessa ja se perustettiin vuonna 2004. Yrityksen toiminta alkoi, kun Exel hankki omistukseensa Bekaertin pultruusioliiketoiminnan. Yritys valmistaa profiileja esimerkiksi maan kuljetusväline- ja rakennusteollisuudelle.
Yhtiö perustettiin vuonna 2005, kun Exel osti Faserprofil GmbH:n pultruusioliiketominnan. Yhtiö sijaitsee Kapfenbergissa Itävallassa ja se valmistaa erikoisprofiileja esimerkiksi sähköteollisuudelle, sekä rautatie- ja paperikoneteollisuudelle.
Yhtiö valmistaa profiileja Australiassa, Melbournessa ja Brisbanessa,
Yhtiö valmistaa profiileja Kiinassa Nanjingissa.
Yhtiö valmistaa profiileja Isossa-Britanniassa Runcornissa.
Exel Oyj valmisti Exel Floorball tuotenimikkeen alla salibandytuotteita, kuten mailoja, palloja ja vaatetusta vuoteen 2009 asti. Salibandytuotteita markkinoitiin lisäksi Canadien, Prostick ja Precision -tuotemerkeillä. Vuoteen 2008 asti Exel Sports Brandsiin kuului myös outdoor-liiketoiminta, eli maastohiihto-, alppi-, kävely-, vaellus- ja rullaluistelusauvojen valmistus ja markkinointi.
Vuoden 2008 lopussa Exel Sports Brandsin palveluksessa oli 19 henkilöä, joista 14 Suomessa ja 5 Ruotsissa; liikevaihto 2008 oli 10,0 miljoonaa €, ja liiketappio 9,0 milj. €.
Maaliskuussa 2009 Exel Oyj ilmoitti myyvänsä Exel Sports Brandsin jäljellä olevan osan eli salibandyliiketoiminnan Cape Nordic Oy:lle; kaupan hintaa ei julkaistu. Uusi omistaja jatkaa salibandytuotteiden valmistusta Exel-brändin alla. 2010 tammikuussa Exel Composites Oyj ilmoitti, että salibandytuotemerkkien oikeudet siirtyvät EF Team Sports Oy:lle. EF Team Sportsin pääomistaja Pertti Keskitalo omistaa myös ESB Sports Oy:n, joka on Exelin outdoor-tuotteiden (hiihto- ja kävelysauvat) lisenssinhaltija.
Exelin osake noteerataan Helsingin pörssissä pienten yhtiöiden sarjassa. Koko osakekannan markkina-arvo vuoden 2016 lopussa oli noin 60 miljoonaa euroa. Yhtiön suurin omistaja on hallintarekisteröinnin kautta Nordea, joka omisti lokakuun 2017 lopulla noin 20 % osakkeista ja äänistä.
Suurimmat osakkeenomistajat lokakuun 2017 lopulla: